A4-0295/98

Απόφαση σχετικά με την κοινή θέση που καθόρισε το Συμβούλιο για την έγκριση οδηγίας του Συμβουλίου που αφορά τη θέσπιση διαδικασίας εκτίμησης της ασφάλειας των αεροσκαφών τρίτων χωρών τα οποία χρησιμοποιούν κοινοτικούς αερολιμένες (C4-0338/98 - 97/0039 (SYN))(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0338/98 - 97/0039(SYN))

- έχοντας υπόψη τη γνωμοδότησή του κατά την πρώτη ανάγνωση ((ΕΕ C 371 της 8.12.1997, σελ. 64)) σχετικά με την πρόταση της Επιτροπής προς το Συμβούλιο (COM(97)0055) ((ΕΕ C 124 της 21.4.1997, σελ. 39)),

- έχοντας υπόψη την τροποποιημένη πρόταση της Επιτροπής (COM(98)0123) ((ΕΕ C 122 της 21.4.1998, σελ. 10)),

- έχοντας υπόψη το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Μεταφορών και Τουρισμού (A4-0295/98),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Άρθρο 5, παράγραφος 1, εισαγωγική πρόταση

>Αρχικό κείμενο>

1. Κάθε κράτος μέλος θεσπίζει τα κατάλληλα μέσα προκειμένου να εξασφαλίσει ότι τα αεροσκάφη τρίτων χωρών που προσγειώνονται σε οποιονδήποτε από τους αερολιμένες του που είναι συνήθως ανοικτός σε διεθνή αεροπορική κυκλοφορία και για τα οποία υπάρχουν υπόνοιες ότι δεν ανταποκρίνονται προς τα διεθνή πρότυπα ασφαλείας, υποβάλλονται σε επιθεωρήσεις διαδρόμου. Κατά την εφαρμογή των διαδικασιών αυτών, η αρμόδια αρχή αποδίδει ιδιαίτερη προσοχή στα αεροσκάφη:

>Κείμενο μετά την ψηφοφορία στο ΕΚ>

1. Κάθε κράτος μέλος θεσπίζει τα κατάλληλα μέσα προκειμένου να εξασφαλίσει ότι τα αεροσκάφη τρίτων χωρών που προσγειώνονται σε οποιονδήποτε από τους αερολιμένες του που είναι ανοικτός σε διεθνή αεροπορική κυκλοφορία και για τα οποία υπάρχουν υπόνοιες ότι δεν ανταποκρίνονται προς τα διεθνή πρότυπα ασφαλείας, υποβάλλονται σε επιθεωρήσεις διαδρόμου. Κατά την εφαρμογή των διαδικασιών αυτών, η αρμόδια αρχή αποδίδει ιδιαίτερη προσοχή στα αεροσκάφη:

(Τροπολογία 2)

Άρθρο 7, τίτλος και παράγραφος 1

>Αρχικό κείμενο>

Προστασία των πληροφοριών

>Κείμενο μετά την ψηφοφορία στο ΕΚ>

Προστασία

και διάδοση των πληροφοριών

>Αρχικό κείμενο>

1. Οι πληροφορίες που ανταλλάσσονται σύμφωνα με το άρθρο 6 χρησιμοποιούνται αποκλειστικά για τους σκοπούς της παρούσας οδηγίας. Εάν οι πληροφορίες αυτές έχουν ληφθεί εμπιστευτικά από ένα κράτος μέλος, πρόσβαση στις πληροφορίες αυτές έχουν μόνο οι αρμόδιες αρχές που συμμετέχουν στην ανταλλαγή και η Επιτροπή. Κάθε κράτος μέλος αποφασίζει κατά πόσον οι πληροφορίες που συλλέγονται στην επικράτειά του μπορούν να διαβιβαστούν σε άλλους διεθνείς οργανισμούς.

>Κείμενο μετά την ψηφοφορία στο ΕΚ>

1. Οι πληροφορίες που ανταλλάσσονται σύμφωνα με το άρθρο 6 χρησιμοποιούνται αποκλειστικά για τους σκοπούς της παρούσας οδηγίας. Εάν οι πληροφορίες αυτές έχουν ληφθεί εμπιστευτικά από ένα κράτος μέλος, πρόσβαση στις πληροφορίες αυτές έχουν μόνο οι αρμόδιες αρχές που συμμετέχουν στην ανταλλαγή και η Επιτροπή.

>Αρχικό κείμενο>

>Κείμενο μετά την ψηφοφορία στο ΕΚ>

1α. Κάθε κράτος μέλος δημοσιεύει ανά εξάμηνο πληροφορίες στις οποίες έχει πρόσβαση το κοινό, σχετικά με:

>Αρχικό κείμενο>

>Κείμενο μετά την ψηφοφορία στο ΕΚ>

- τον αριθμό των αεροσκαφών στα οποία επιβλήθηκε απαγόρευση απογείωσης κατά το τελευταίο εξάμηνο, συμπεριλαμβανομένων ιδιαίτερα του τύπου του αεροσκάφους, του ονόματος και του κράτους του αερομεταφορέα, του κράτους νηολόγησης, του λόγου, του αεροδορμίου και της ημερομηνίας της απαγόρευσης, καθώς και τυχόν διορθωτικών μέτρων που του κοινοποιήθηκαν ως συνέπεια της απαγόρευσης[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- τον τύπο του αεροσκάφους, το κράτος νηολόγησης και το όνομα και το κράτος των αερομεταφορέων σε αεροσκάφος των οποίων έχει επβληθεί απαγόρευση απογείωσης περισσότερες από μία φορές κατά τους τελευταίους 24 μήνες, το λόγο, τον αερολιμένα, και την ημερομηνία επιβολής της απαγόρευσης, καθώς και τυχόν διορθωτικά μέτρα που κοινοποιήθηκαν ως συνέπεια της απαγόρευσης[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- τον κατάλογο των αερολιμένων που είναι ανοικτοί σε διεθνή αεροπορική κυκλοφορία, τον αριθμό των διεξαχθεισών επιθεωρήσεων διαδρόμου, και τον αριθμό των κινήσεων αεροσκαφών τρίτων χωρών σε κάθε αερολιμένα του καταλόγου,

>Αρχικό κείμενο>

>Κείμενο μετά την ψηφοφορία στο ΕΚ>

- τον αριθμό των επιθεωρήσεων διαδρόμου που κοινοποιούνται σύμφωνα με τις διατάξεις του άρθρου 6, παρ. 3.

>Αρχικό κείμενο>

>Κείμενο μετά την ψηφοφορία στο ΕΚ>

1β. Η Επιτροπή μπορεί, σύμφωνα με τη διαδικασία του άρθρου 11, να αποφασίσει σχετικά με τη διάθεση συμπληρωματικών πληροφοριών σε τρίτα μέρη όπως οργανώσεις για την ασφάλεια των αερομεταφορών και ενώσεις επιβατών, εφόσον τούτο κρίνεται σκόπιμο προς όφελος της ασφάλειας των αερομεταφορών.

(Τροπολογία 3)

Άρθρο 10, σημείο β)

>Αρχικό κείμενο>

β) η επιτροπή που αναφέρεται στο άρθρο 12 εξετάζει τι μέτρα κρίνουν αναγκαία τα κράτη μέλη.

>Κείμενο μετά την ψηφοφορία στο ΕΚ>

β) η Επιτροπή μπορεί, μετά από διαβούλευση της επιτροπής που καθορίζει το άρθρο 12, να προσδιορίσει τις επιπτώσεις, σε κοινοτικό επίπεδο, του διαπιστωθέντος κινδύνου για την ασφάλεια[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

βα) η Επιτροπή μπορεί, σύμφωνα με τη διαδικασία που καθορίζεται στο άρθρο 11, να προτείνει οποιοδήποτε μέτρο κρίνει αναγκαίο, συμπεριλαμβανομένης της επέκτασης σε κοινοτικό επίπεδο, της εφαρμογής των μέτρων που κοινοποιούνται στο πλαίσιο της παραγράφου α).

(Τροπολογία 4)

Άρθρο 12, παράγραφος 1, δεύτερο εδάφιο, παύλα 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- στη λήψη οποιαδήποτε απόφασης ή οποιωνδήποτε κατάλληλων μέτρων που προβλέπονται στο άρθρο 10, παράγραφος βα.